《宿金石山》
明代·吴与弼

间宿仙家陟翠微，石坛旷望本无期。轻烟杂树新晴后，近水遥山薄暮时。

兴逐高歌春脉脉，心悬往事意迟迟。素怀欲共何人写，独咏东风月满衣。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。